देहरादून उत्तराखंड प्रदेश की राजधानी के साथ – साथ एक जिला भी है इसका मुख्यालय देहरादून नगर में ही है. इसके अंतर्गत 6 तहसीलें, 6 सामुदायिक(कम्युनिटी) विकास खंड, 17 शहर, 764 बसे हुए गाँव और 18 बिना बसे गाँव हैं. सन 2011 के बाद से हरिद्वार के बाद देहरादून उत्तराखंड का दूसरा सबसे घनी आबादी वाला शहर बन गया. देहरादून के पूर्व और पश्चिम में गंगा और यमुना नदी के अलावा दक्षिण में तैराई, दक्षिण – पूर्व में शिवालिक और उत्तर – पश्चिम में हिमालय पर्वत विराजमान है. देहरादून जिले में “राष्ट्रीय तेल एवं प्राक्रतिक गैस आयोग”, “सर्वे ऑफ़ इंडिया”, “इंडियन इंस्टिट्यूट ऑफ़ पेट्रोलियम” भी स्थित है. देहरादून में “दून विश्वविद्यालय” भी स्थित है और बहुत से शिक्षण संस्थान जैसे “लॉ कॉलेज देहरादून”, “वन अनुसन्धान संस्थान”, “राष्ट्रीय इंडियन मिलिट्री कॉलेज” और “भारतीय सैन्य अकैडमी” भी हैं. यहाँ प्रमुख कृषि फ़सल जैसे बासमती चांवल, चाय और लीची के बाग भी हैं. यह क्षेत्र टिहरी – गढ़वाल के महाराजा से एक युद्ध में लूट के माल के रूप में जब्त किया गया था जोकि सन 1814 – 16 की गोरखा की लड़ाई के परिणाम के रूप में था. इसके तुरंत दक्षिण में सहारनपुर जिला जुड़ा है जोकि पहले से ही ब्रिटिशर के हाथ में था.